"Letsatsi la Boditšhabatšhaba la go Keteka Mosola wa Baoki.1 Kabinete e sekegetse tsebe ntlha ya gore e tshwere kopano ya yona ka letsatsi le ka lona go ketekiwang mosola wa baoki mo lefatsheng ka bophara mme e touteletse molaetsa wa yona wa go leboga baoki ba ka fa nageng ya Aforika Borwa, ba kontinente ya Aforika le ba lefatshe ka bophara mo go direng ka boineelo le ka botswapelo mo go lwantshaneng le leroborobo la COVID-.2 Baoki mmogo le badiredi ba bangwe ba lephata la boitekanelo ba tsweletse go goga kwa pele ntwa ya go lwantshana le COVID-19 mme seno se baya matshelo a bona mo kotsing ka ba na le kgonagalo ya gore ba ka tlisa bolwetse jono kwa malapeng a bona."